b"\n_START_ARTICLE_\nPlay a Simple Melody\n_START_PARAGRAPH_\n\xc2\xabPlay a Simple Melody\xc2\xbb er en amerikansk sang, skrevet av Irving Berlin. Den var med i musikalen Watch Your Step fra 1914, hvor den ble fremf\xc3\xb8rt av Sallie Fisher og Charlie King (i rollene som Ernesta Hardacre og Algie Cuffs)_NEWLINE_\xc2\xabWatch Your Step\xc2\xbb var den f\xc3\xb8rste scenemusikalen som Berlin skrev og hadde 175 forestillinger p\xc3\xa5 New Amsterdam Theater i New York City. Den eneste sangen som blir godt husket fra den er \xc2\xabPlay a Simple Melody\xc2\xbb, \xc3\xa9n av de f\xc3\xa5 ekte eksemplene p\xc3\xa5 kontrapunkt i amerikansk popul\xc3\xa6rmusikk \xe2\x80\x93 en melodi som l\xc3\xb8per mot en annen melodi, begge med tekster som er uavhengig av hverandre. To andre er \xc2\xabYou're Just in Love\xc2\xbb og \xc2\xabAn Old-Fashioned Wedding\xc2\xbb, begge av Irving Berlin._NEWLINE_\xc2\xabPlay a Simple Melody\xc2\xbb var med i filmen Show business (There's No Business Like Show Business) fra 1954 med Ethel Merman, Dan Dailey, Donald O'Connor, Johnnie Ray, Mitzi Gaynor og Marilyn Monroe i hovedrollene. De presenterte Irving Berlin-sanger fra hele hans karriere. I filmen fremf\xc3\xb8rte Dailey og Merman sangen i en vaudevillesekvens._NEWLINE_Teksten til \xc2\xabPlay a Simple Melody\xc2\xbb f\xc3\xb8lger sporet til kontrapunktduetten ved at \xc3\xa9n sanger begj\xc3\xa6rer sangen som moren synger (stilen til en fordums generasjon), men den andre sangeren forakter en slik klassisk dagsorden ved \xc3\xa5 mangle interesse og rytme._NEWLINE_Bing og Gary Crosby (Matty Matlock's All Stars) var oppf\xc3\xb8rt p\xc3\xa5 plateetiketten som Gary Crosby and Friend. Duetten ble en hitinnspilling i 1950. Den ble utgitt p\xc3\xa5 78-platen Decca 27112.\n_START_SECTION_\nNorske versjoner\n_START_PARAGRAPH_\nEgil Hagen og Freddy Kristoffersen har skrevet norske tekster. Hagens versjon b\xc3\xa6rer tittelen \xc2\xabSpill da opp en enkel melodi\xc2\xbb. Kristoffersens versjon heter \xc2\xabSpill en enkel liten melodi\xc2\xbb."